মামুনুর রশীদ (আল মামুন) - ফাইল ছবি
০৬ জুন ২০২০, ১৯:৪৯
ঢাকা জেলা প্রশাসনের নির্বাহী ম্যাজিস্ট্রেট মামুনুর রশীদ (আল মামুন) করোনাভাইরাসে (কোভিড-১৯) আক্রান্ত হিসেবে শনাক্ত হয়েছেন। বর্তমানে তিনি স্বাস্থ্য অধিদফতরের নির্দেশনা মেনে বাসায় থেকেই চিকিৎসা নিচ্ছেন।
এ বিষয়ে মামুনুর রশীদ গণমাধ্যমকে জানান, বঙ্গবন্ধু শেখ মুজিব মেডিকেল বিশ্ববিদ্যালয় করোনা টেস্ট করানোর পর গত ৪ জুন স্বাস্থ্য অধিদফতর থেকে এক ক্ষুদেবার্তায় তাকে জানানো হয় তার করোনা পজেটিভ। তাকে বাসায় পরিবারের অন্য সদস্যদের থেকে আলাদা থাকতে বলা হয়। তার চিকিৎসার ব্যাপারে স্বাস্থ্য অধিদফতর থেকে পরে জানানো হবে।
তিনি আরও জানান, স্বাস্থ্য অধিদফতরের নির্দেশনা মেনে তিনি বর্তমানে বাসায় থেকেই চিকিৎসা নিচ্ছেন। সুস্থতার জন্য সকলের নিকট দোয়া চেয়েছেন এই নির্বাহী ম্যাজিস্ট্রেট।
করোনা সংক্রমণের শুরুর পর থেকেই মোবাইল কোর্ট পরিচালনা, সরকারী ত্রাণ বিতরণসহ বিভিন্ন কর্মকাণ্ডে মাঠে ছিলেন ম্যাজিস্ট্রেট মামুনুর রশীদ।